VS001667
Datum: 1990-03-07T01:00:00.000+01:00
datum_sodbe_i_stopnje: 2004-04-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice
fischer: izredno hudi primeri
odskodnina: 19.500.000,00 SIT
opombe: II Ips 300/2006. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Poročen, športnik, gradbeni obrtnik.

## Škodni dogodek

Poškodovan s strelnim orožjem - strel v obraz, trebuh, prsni koš.

## Poškodba

Prestrelina obraza z zlomom čeljusti, izguba 3 zob, prestrelna rana trebuha s prestrelinami želodca, tankega in debelega črevesa, izliv krvi za trebušno mreno, prestrelina prsnega koša skozi levo ramo in pazdušni živčni pletež ter posledično posttravmatska motnja, ki je prešla v trajno osebnostno spremenjenost.

## Telesne bolečine

3.000.000,00 SIT Hude telesne bolečine 7 dni, občasne hude bolečine 13 dni, neprestane lahke bolečine 4 tedne, občasne lahke bolečine kumulativno 1 mesec, trajne občasne lahke bolečine pa trpi ob obremenitvah in spremembah vremena.

#### Hospitalizacija

20 dni, operacija v splošni anesteziji.

#### Ambulantno zdravljenje

Več pregledov pri specialistih in osebnem zdravniku.

#### Rehabilitacija

Rehabilitacija v zdravilišču.

#### Nevšečnosti med zdravljenjem

10 dni urinski kateter, 2 dni cevka za dihanje, 1 reden hranjenje s sondo v želodcu, transfuzija krvi. EMG preiskava.

## Strah

1.500.000,00 SIT Tožnik je med streljanjem utrpel primarni strah velike intenzitete, večji strah pa je doživljal tudi prvi teden zdravljenja, ko izid operacije ni bil gotov. Do konca diagnostičnega postopka je bil v strahu, da ima hujše notranje poškodbe. Intenziteta strahu je bila velika, saj je prejemal pomirjevala.

## Zmanjšanje življenjske aktivnosti

15.000.000,00 SIT Tožnik ima zmanjšano gibljivost komolca leve roke za 7%, podlahti za 50%, zapestja za 27%, sklepov med osnovnim in srednjim členkom za 60% in sklepov med srednjim ter končnimi členki za 55%. Groba moč levice je zmanjšana za 60%, zato tožnik ni sposoben za dela, kjer je potrebno uporabljati moč levice oziroma za fizična dela z orodjem, oviran pa je tudi pri dvigovanju predmetov., nadalje je neobčutljiva na dotik. Tožnik slabše žveči hrano in ima prebavne motnje. V fizičnem smislu gre za 50% telesno okvaro. Na duševnem področju gre za posttravmatsko stresno motnjo, ki je že prešla v trajno osebnostno spremenjenost, ki se kaže v podoživljanju dogodka, slabem spanju, depresivnosti, občutku manjvrednosti. Zaradi duševnih razlogov so tožnikove življenjske zmožnosti zmanjšane za 80%. Tožnik ni več zmožen za svoje prejšnje delo gradbenega obrtnika, ne more se več ukvarjati s športom, nima več intimnih odnosov.

---

ZOR člen 200, 203